אל תתלה את מבטך בשמיים השמש היוקדת מסמאת עיניים אל תשטוף את עינייך בעפר לוהטים וצורבים הם חולות המדבר אל תפנה את מבטך לאחור מכפרך מיתמר עמוד עשן שחור אל תעצור להשתאות מהנוף עם הסופה הבאה גם הוא יחלוף נתיבים ירוו צעדייך ועוף דורס יהיה לך לאח המשך ובל ייפלו פנייך עם הסופה הבאה הכל יישכח אל תירא מהירח החיוור קרות אלומותיו אך מבטו עיוור אל תשעה לתחינות הזאבים כמוהם כלהק קבצנים עלובים אל תשמע בעצות נוודים כי לשממה הם מרגלים ועבדים אל תכבה את הסנה הבוער עם הסופה הבאה השרב יישבר נתיבים ירוו צעדייך ועוף דורס יהיה לך לאח המשך ובל ייפלו פנייך עם הסופה הבאה הכל ייסלח